CELEX: 62017CN0300
Language: ro
Date: 2017-05-24 00:00:00
Title: Cauza C-300/17: Cerere de decizie preliminară introdusă de Kúria (Ungaria) la 24 mai 2017 – Hochtief AG/Budapest Főváros Önkormányzata

14.8.2017   
            
            
               RO
            
            
               Jurnalul Oficial al Uniunii Europene
            
            
               C 269/4
            
         Cerere de decizie preliminară introdusă de Kúria (Ungaria) la 24 mai 2017 – Hochtief AG/Budapest Főváros Önkormányzata
   (Cauza C-300/17)
   (2017/C 269/06)
   Limba de procedură: maghiara
   
      Instanța de trimitere
   
   Kúria
   
      Părțile din procedura principală
   
   
      Reclamantă: Hochtief AG
   
      Pârâtă: Budapest Főváros Önkormányzata
   
      Întrebările preliminare
   
   
               1)
            
            
               Dreptul Uniunii se opune unei reglementări procedurale a unui stat membru care condiționează posibilitatea de exercitare a unei acțiuni civile ca urmare a încălcării unei dispoziții în materie de achiziții publice de constatarea cu titlu definitiv de către Comisia arbitrală pentru achiziții publice (sau de către o instanță sesizată cu o acțiune împotriva deciziei Comisiei arbitrale pentru achiziții publice) a existenței unei încălcări a dispoziției respective?
            
         
               2)
            
            
               O dispoziție a unui stat membru care prevede, drept condiție prealabilă pentru exercitarea unei acțiuni în despăgubire, constatarea cu titlu definitiv de către Comisia arbitrală pentru achiziții publice (sau de către instanța sesizată cu o acțiune împotriva deciziei Comisiei arbitrale pentru achiziții publice) a existenței unei încălcări a dispoziției poate fi substituită de o altă prevedere în temeiul dreptului Uniunii? Este posibil ca persoana prejudiciată să demonstreze încălcarea dispoziției prin alte mijloace?
            
         
               3)
            
            
               În cadrul unei acțiuni pentru obținerea unor daune interese, este contrară dreptului Uniunii și, în special, principiilor efectivității și echivalenței, sau poate cauza un efect contrar dreptului Uniunii și acestor principii, o prevedere procedurală a unui stat membru care permite controlul jurisdicțional al unei decizii administrative numai în baza argumentelor de drept invocate în procedura în fața Comisiei arbitrale pentru achiziții publice, chiar dacă persoana prejudiciată poate invoca drept temei al încălcării numai ilegalitatea excluderii sale din cauza unui conflict de interese, potrivit jurisprudenței Curții de Justiție a Uniunii Europene, astfel încât să determine excluderea sa din procedura de atribuire a contractului de achiziții publice din alt motiv, în temeiul prevederilor procedurii de negociere, și anume o modificare a candidaturii sale?